b'\n_START_ARTICLE_\nGIF\n_START_SECTION_\nPanaudojimo sritys\n_START_PARAGRAPH_\nD\xc4\x97l riboto spalv\xc5\xb3 skai\xc4\x8diaus, GIF da\xc5\xbeniausiai naudojamas ne nuotraukoms, o schemoms, diagramoms, br\xc4\x97\xc5\xbeiniams ir kitiems pana\xc5\xa1aus tipo vaizdams saugoti. Skirtingai nuo JPEG, informacija koduojant GIF formatu, atkuriamas tikslus vaizdas, neprarandant informacijos, vis\xc5\xb3 linij\xc5\xb3 kont\xc5\xabrai lieka ai\xc5\xa1k\xc5\xabs.\n_START_SECTION_\nGIF patentai\n_START_PARAGRAPH_\nLZW algoritmo, kur\xc4\xaf naudoja GIF, 1983 m. i\xc5\xa1duotas patentas priklauso UniSys (JAV patento nr. 4,558,302). Tad GIF formato failus teis\xc4\x97tai kurti gal\xc4\x97jo tik tos programos, kuri\xc5\xb3 gamintojai yra su patent\xc5\xb3 savininkais buvo pasira\xc5\xa1\xc4\x99 licencines sutartis. UniSys 1995 m. buvo leidusi naudoti GIF format\xc4\x85 pelno nesiekian\xc4\x8dioje, nekomercin\xc4\x97je veikloje ir netgi individualiems vartotojams, ta\xc4\x8diau 1999 m. rugpj\xc5\xab\xc4\x8dio m\xc4\x97n. to leidimo veikim\xc4\x85 nutrauk\xc4\x97. Unisys tur\xc4\x97ti patentai baig\xc4\x97 galioti 2004 liepos 7 d. (\xc5\xber. )._NEWLINE_Microsoft buvo sudariusi su UniSys sutart\xc4\xaf, taikom\xc4\x85 visai Microsoft kuriamai programinei \xc4\xafrangai. \xc5\xa0is leidimas negaliojo kit\xc5\xb3 gamintoj\xc5\xb3 programoms, kuriamoms panaudojant Microsoft programavimo priemones, sistemas ir programas._NEWLINE_IBM irgi yra patentavusi LZW algoritm\xc4\x85, ta\xc4\x8diau niekada neband\xc4\x97 jo apmokestinti. Pagal FSF duomenis, \xc5\xa1io patento galiojimo laikas JAV baig\xc4\x97si 2006 met\xc5\xb3 rugpj\xc5\xab\xc4\x8dio 11 d.'